П Р О Е К Т Н А Д О Г О В О Р

**№ *............................................***

Днес,............................2014 г. в гр. Долна баня, на основание чл. 41, ал. 1, във връзка с чл. 74, ал. 1 от ЗОП и съгласно Решение №............./................ г. на кмета на Община Долна баня в качеството му на Възложител се сключи настоящият договор между:

**ОБЩИНА ДОЛНА БАНЯ,** с адрес и седалище на управление п.к.2040, гр. **Долна баня**, община **Долна баня**, област София, ул. „Търговска” № 134, Булстат №: 122054941, ДДС № BG 122054941, представлявана от **Владимир Джамбазов - Кмет на община Долна баня и Нина Арнаудска – Директор дирекция АПОФУС,** наричана за краткост по - долу **ВЪЗЛОЖИТЕЛ**

и

.......................................................................................................................................................................

(пълното наименование на изпълнителя , съгласно регистрацията)

ЕИК по БУЛСТАТ ......................................., със седалище и адрес на управление гр. ............................, ул. “..............................” №......., рег. по ф. д. №.................../......... г. по описа на ....................................... съд, представлявано от …………………………………………...… ЕГН .........................…….. в качеството на .................................................................................................................наричан по-долу ИЗПЪЛНИТЕЛ

като страните се споразумяха за следното:

1. **ПРЕДМЕТ НА ДОГОВОРА**

**Чл.1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извърши при условията на този договор и съгласно Приложение № 1 „Техническа спецификация“ на ВЪЗЛОЖИТЕЛЯ, Приложение № 2 „Техническа оферта“ на Изпълнителя и Приложение № 3 „Ценова оферта на Изпълнителя“, които стават неразделна част от настоящия договор, следното:

**„Изграждане на кула с контролен център и технически съоръжения за детекция и превенция на горски пожари за общинските горски територии, стопанисвани и управлявани от Община Долна баня“**

Проектът се осъществява с финансовата подкрепа на Програмата за развитие на селските райони 2007-2013 г., мярка 226 „Възстановяване на горския потенциал и въвеждане на превантивни дейности”, Договор за безвъзмездна финансова помощ № 23/226/00400 от 19.12.2014 г.

1. **ИЗПЪЛНИТЕЛЯТ** извършва следните дейности по изпълнение на предмета на договора:
2. доставяне на необходимото оборудване,
3. монтаж, настройка и СМР съгласно утвърдени от ВЪЗЛОЖИТЕЛЯ и одобрени по реда на действащата нормативна уредба инвестиционни проекти;
4. гаранционно поддържане на изпълнените СМР и доставеното оборудване, съгласно техническото предложение на ИЗПЪЛНИТЕЛЯ и приложимите норми на действащото законодателство

**(3)** Доставените оборудване и съоръжения трябва да отговарят на параметрите посочени в Техническата оферта на **ИЗПЪЛНИТЕЛЯ**, съставляваща неразделна част от този договор.

**(4) ИЗПЪЛНИТЕЛЯТ** се задължава да предаде оборудването и съоръженията на **ВЪЗЛОЖИТЕЛЯ** в състояние, отговарящо на следните изисквания:

а) техниката и съоръженията да са нови и да носят всички отличителни белези на оригиналните продукти на фирмата производител;

б) да предаде техниката и съоръженията, като ги окомплектова с необходимите експлоатационни документи (гаранционни карти, ръководства за ползване и др.).

**(5)** изпълнението на предмета на договора се приема с двустранно подписан от страните приемо-предавателен протокол.

**(6)** В случай на констатирани от Община Долна баня забележки по извършените от страна на Изпълнителя дейности по договора, същият е длъжен да ги коригира в 7 (седем) дневен срок, считано от датата на получаване на становище със забележките.

## ЦЕНА И НАЧИН НА ПЛАЩАНЕ

**Чл. 2. (1)** **ВЪЗЛОЖИТЕЛЯТ** ще заплати на **ИЗПЪЛНИТЕЛЯ** възнаграждение в размер на ....................(цифром) лв. (...................................словом) без ДДС или ....................(цифром) лв. (...................................словом) с ДДС, съгласно ценовата оферта на **ИЗПЪЛНИТЕЛЯ**.

**(2)** Цената на договора по ал.1 е окончателна и не подлежи на промяна.

**Чл. 3.** (1) Възнаграждението по чл. 2, ал.1 от настоящия договор се изплаща на 2 (две) вноски, както следва:

1. Авансово плащане към ИЗПЪЛНИТЕЛЯ в размер на 50 % (петдесет процента) от сумата по чл. 2, ал. 1, платимо в срок до 10 (десет) дни от датата на подписване на настоящия договор и при представена от ИЗПЪЛНИТЕЛЯ оригинална данъчна фактура за стойността на авансовото плащане.

2. Окончателно плащане към ИЗПЪЛНИТЕЛЯ в размер на 50 % (петдесет процента) от цената по чл. 2, ал. 1 се извършва в срок до 10 (десет) дни от датата на подписване на окончателен приемо-предавателен протокол за изпълнението на предмета на договора, след издаване на оригинална данъчна фактура отИЗПЪЛНИТЕЛЯ и осигуряване на финансиране от Възложителя.

**(2)** Плащанията по чл. 2, ал. 2 се извършват по следната сметка на ИЗПЪЛНИТЕЛЯ: IBAN: .............................., BIC: ....................., при Банка - .........................., гр. ....................., клон ............................;

**(3)** В описателната част на фактурите на ИЗПЪЛНИТЕЛЯ трябва да бъде посочен следният текст: „Разходът е по Договор за безвъзмездна финансова помощ № 23/226/00400 от 19.12.2014 г. по ПРСР, подкрепена от ЕЗФРСР” във връзка с Договор......................- /номера и датата на договора за обществена поръчка./”

**(4)** Всички разходи, които не са одобрени от ДФ „Земеделие“, са за сметка на ИЗПЪЛНИТЕЛЯ.

## ПРИЕМАНЕ НА ИЗПЪЛНЕНИЕТО

Чл. 4 (1) След цялостното изпълнение на предмета на договора, ИЗПЪЛНИТЕЛЯТ отправя до ВЪЗЛОЖИТЕЛЯ писмена покана да прегледа и приеме изпълненото с подписване окончателен приемо-предавателен протокол.

(2) Протоколът се съставя и подписва от оторизирани представители на ВЪЗЛОЖИТЕЛЯ и ИЗПЪЛНИТЕЛЯ по настоящия договор, в срок от 5 (пет) дни, след отправяне на поканата за приемане и има значение на окончателно приемане на изпълненото по договора. С подписване на протокола собствеността и всички рискове преминават към ВЪЗЛОЖИТЕЛЯ.

(3) Ако по време на прегледа бъдат констатирани съществени недостатъци по изпълнените работи, които значително намаляват стойността и качеството им, страните подписват двустранен протокол, в който се описват констатираните несъответствия и се посочва срокът, в който същите ще бъдат отстранени от ИЗПЪЛНИТЕЛЯ. След коригиране на несъответствията ВЪЗЛОЖИТЕЛЯТ и ИЗПЪЛНИТЕЛЯТ подписват окончателния приемо-предавателен протокол за приемане в срок от 3 (три) работни дни.

(4) При забава за приемане на изпълненото рискът от случайното му погиване или повреждане се носи от ВЪЗЛОЖИТЕЛЯ от датата на забавата.

## СРОК НА ИЗПЪЛНЕНИЕ

**Чл. 5. (1)** Срокът за изпълнение на дейностите по изграждане на кула с контролен център и технически съоръжения за детекция и превенция на горски пожари е ....../съгласно предложението на участника/, но не по-късно от 15 /петнадесети/ август 2015 г. Договорът се счита за изпълнен при наличието на следните условия:

1.Изпълнени дейности, описани в чл. 1 от договора съгласно Приложение № 1 „Техническа спецификация“ на ВЪЗЛОЖИТЕЛЯ, Приложение № 2 „Техническа оферта“ на Изпълнителя и Приложение № 3 „Ценова оферта на Изпълнителя“.

2. Двустранно подписан приемо-предавателен протокол за приемане на изпълнението на дейностите по предмета на договора от ВЪЗЛОЖИТЕЛЯ без забележки.

3. Изплатено в пълен размер, възнаграждение на ИЗПЪЛНИТЕЛЯ, съгласно условията на чл. 2 от настоящия договор.

**(2)** Договорът влиза в сила от датата на подписването му.

**(3)** ИЗПЪЛНИТЕЛЯТ се задължава да предоставя гаранционно обслужване на доставеното оборудване и извършените СМР за срок от .......... години.

## ПРАВА И ЗАДЪЛЖЕНИЯ НА СТРАНИТЕ

**Чл.6. ВЪЗЛОЖИТЕЛЯТ** се задължава:

1. Да заплати на ИЗПЪЛНИТЕЛЯ дължимото му по настоящия договор възнаграждение;

2. Да предостави на разположение на ИЗПЪЛНИТЕЛЯ всички документи и информация необходими за изпълнение на предмета на настоящия договор;

3. Да осигурява необходимото административно съдействие за изпълнение на настоящия договор;

4. Да уведоми писмено ИЗПЪЛНИТЕЛЯ в предвидените в този договор случаи.

5. Да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа, в срок до 3 (три) календарни дни от датата на узнаване.

6. При поискване от ИЗПЪЛНИТЕЛЯ да уточнява въпросите, свързани с извършването на дейностите по този договор, в рамките на 2 (два) работни дни.

**Чл. 7. (1) ВЪЗЛОЖИТЕЛЯТ** има право:

1. Да проверява изпълнението на този договор по всяко време, по начин, не затрудняващ работата на ИЗПЪЛНИТЕЛЯ;

2. Да изиска и получи информация от ИЗПЪЛНИТЕЛЯ за извършената работа във всеки един момент;

3. Да възложи корекции, поправки и допълнения, когато те са допуснати по вина на ИЗПЪЛНИТЕЛЯ;

4. Да получи всички документи, доклади, или други продукти и материали, изготвени от ИЗПЪЛНИТЕЛЯ в изпълнение на настоящия договор.

**(2)** ВЪЗЛОЖИТЕЛЯТ гарантира конфиденциалност при използването на предоставените от ИЗПЪЛНИТЕЛЯ документи по договора, като не ги предоставя на трети лица, освен ако тези трети лица имат законово основание за получаването на документите.

**Чл. 8. ИЗПЪЛНИТЕЛЯТ се задължава**:

* 1. Да извърши възложените дейности в срока по чл. 4;
  2. ИЗПЪЛНИТЕЛЯТ се задължава да изпълни договореното строителство на високо качествено и техническо ниво в съответствие с изискванията на нормативните документи и издадените строителни книжа, настоящия договор и неговите приложения;
  3. Да осигурява високо квалифицирано техническо ръководство за изпълнението на договореното строителство през целия период на изпълнението на обектите;
  4. Да изготвя екзекутивна документация съгласно изискванията на Закона за устройство на територията, отразяваща несъществените отклонения от съгласувания и одобрен инвестиционен проект, ако такива са налице;
  5. Да обезпечава сигурен достъп по всяко време до всяко работно място на обектите, поддържа ред и чистота на строителната площадка;
  6. Да не разпространява пред трети лица (с изключение на подизпълнители посочени от ИЗПЪЛНИТЕЛЯ в офертата за участие в настоящата обществена поръчка) данните и информацията, предоставени му от ВЪЗЛОЖИТЕЛЯ във връзка и по повод изпълнението на възложената му работа;
  7. Да информира ВЪЗЛОЖИТЕЛЯ за възникнали проблеми при изпълнението на предмета на настоящия договор и за предприетите мерки относно тяхното разрешаване;
  8. Да поддържа точно и систематизирано деловодство, както и пълна и точна счетоводна и друга отчетна документация за извършената услуга, позволяваща да се установи дали разходите са действително направени във връзка с изпълнението на договора.
  9. Да съхранява всички документи по изпълнението на настоящия договор, както следва :

-за период от 3 години след датата на приключване и отчитане на Програмата за развитие на селските райони, т.е. поне до 31 август 2020 г.;

- за период от 3 години след частичното приключване на съответния проект, съгласно чл. 88 от Регламент 1083/2006 г.

7. Да предостави възможност на Управляващия орган, Сертифициращия орган, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности - Република България и външните одитори да извършват проверки чрез разглеждане на документацията или чрез проверки на мястото на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта. Такива проверки могат да бъдат извършвани до 3 години след приключването на програмата. При извършване на проверки по предходното изречение, Изпълнителят се задължава да осигури присъствието на негов представител, както и достъп до помещения и преглед на документи, свързани с изпълнението на възложените дейности.

8. Да изпълнява мерките и препоръките, съдържащи се в докладите от проверки на място;

9. Да спазва изискванията за изпълнение на мерките за информация и публичност по проекти, финансирани по Програмата за развитие на селските райони;

10. Да следи и докладва за нередности при изпълнението на договора. В случай на установена нередност, **ИЗПЪЛНИТЕЛЯТ** е длъжен да възстанови на **ВЪЗЛОЖИТЕЛЯ** всички неправомерно изплатени суми заедно с дължимите лихви, както и преведените от същия суми но неусвоени от **ИЗПЪЛНИТЕЛЯ,** както и натрупаните лихви, глоби и неустойки по изпълнение на настоящия договор, които подлежат на възстановяване. Сумите се възстановяват по следната сметка на **ВЪЗЛОЖИТЕЛЯ**:

IBAN: BG 06 STSA 9300 3210 9089 20

BIC: STSABGSF

Име на банка: Банка ДСК ЕАД

**Титуляр на сметката : Община Долна баня**

11. Да предприеме всички необходими мерки за избягване на конфликт на интереси, както и да уведоми незабавно Възложителя относно обстоятелство, което предизвиква или може да предизвика подобен конфликт.

Чл. 9. (1) ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ, освен в случаите по чл. 7, ал. 1, т. 8, да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители и/или подизпълнители (ако има такива). Разкриването на информация пред такъв служител се осъществява само в необходимата степен за целите на изпълнение на договора.

Чл. 10. ИЗПЪЛНИТЕЛЯТ има право:

1. Да получи в срок уговореното възнаграждение съгласно чл. 3 от настоящия договор;

2. Да иска от ВЪЗЛОЖИТЕЛЯ съдействие, информация и документи, необходими му за качественото извършване на доставката и монтажа по настоящия договор;

3. Да спре временно изпълнението на възложената работа при липса на съдействие и информация от страна на ВЪЗЛОЖИТЕЛЯ, необходими му за качественото извършване предмета на договора;

## ГАРАНЦИЯ ЗА ДОБРО ИЗПЪЛНЕНИЕ

**Чл. 11. (1)** При подписване на настоящия договор, ИЗПЪЛНИТЕЛЯТ предоставя на ВЪЗЛОЖИТЕЛЯ гаранция за изпълнение на задълженията си по него в размер на 1 % /един/ на сто от стойността на договора, равна на....................................../цифром/ лв. ................................................/словом/.

**(2)** Гаранцията се представя от ИЗПЪЛНИТЕЛЯ под формата на парична сума, внесена по сметка на ВЪЗЛОЖИТЕЛЯ или под формата на банкова гаранция, съгласно Документацията за участие в настоящата обществена поръчка.

**(3)** При точно и пълно изпълнение на договора, гаранцията за изпълнение се възстановява в пълен размер в рамките на 30 (тридесет) календарни дни след срока по чл. 4 от настоящия договор. В случай на некачествено, непълно или лошо изпълнение от страна на ИЗПЪЛНИТЕЛЯ, ВЪЗЛОЖИТЕЛЯТ може да задържи гаранцията до отстраняване на констатираните недостатъци.

**(4)** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на настоящия договор е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съответния съд.

**(5)** В случай на представена банкова гаранция от ИЗПЪЛНИТЕЛЯ, ВЪЗЛОЖИТЕЛЯТ освобождава гаранцията, без да начислява лихви, при прекратяване на договора след уреждане на всички финансови претенции между страните.

**(6)** Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение през целия период на действие, са за сметка на ИЗПЪЛНИТЕЛЯ.

1. **НЕПРЕОДОЛИМА СИЛА**

**Чл.12.(1)** Страните не отговарят една спрямо друга за неизпълнение или неточно изпълнение на свое задължение в резултат на настъпила непреодолима сила, в това число и за причинените от това неизпълнение вреди.

**(2)** Страната, изпълнението на чието задължение е възпрепятствано от непреодолима сила, е длъжна в срок до 3 (три) календарни дни, да уведоми писмено другата страна за настъпването й, съответно – за преустановяване въздействието на непреодолимата сила.

**(3)** След отпадане на обстоятелства от извънреден характер, които се определят като непреодолимата сила, страната, която е дала известието по алинея 2, в срок от 3 (три) календарни дни уведомява другата страна с писмено известие за възобновяване на изпълнението на договора.

**(4)** Докато трае непреодолимата сила, изпълнението на задълженията по настоящия договор се спира.

**(5)** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на настоящия договор.

1. **НЕУСТОЙКИ**

**Чл.13. (1)** Ако ИЗПЪЛНИТЕЛЯТ не изпълни възложената доставка или монтажа или част от тях, или не изпълни други договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 0,5 % (нула цяло и пет процента) за всеки просрочен ден, но не повече от 10 % (десет процента) от дължимия размер на възнаграждението посочено в чл. 2.

**(2)** При забава в плащането, ВЪЗЛОЖИТЕЛЯТ дължи неустойка в размер на 0,5 % (нула цяло и пет процента) от дължимата сума за всеки ден закъснение, но не повече от 10 % (десет процента) от дължимия размер на възнаграждението посочено в чл. 2.

**(3)** За неизпълнението на други задължения по настоящия договор неизправната страна дължи на изправната неустойка в размер до 10 % (десет процента) от цената по договора посочена в чл. 2. Страната, която е понесла вреди от неизпълнението може да търси обезщетение и за по-големи вреди.

**(4)** При прекратяване на договора по чл. 13, ал. 1, т. 2, ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ.

**(5)** При прекратяване на договора по чл. 13, ал. 1, т. 2, ВЪЗЛОЖИТЕЛЯТ дължи на ИЗПЪЛНИТЕЛЯ заплащане за извършената и не разплатена услуга.

1. **ПРЕКРАТЯВАНЕ НА ДОГОВОРА**.

**Чл. 14. (1)** Настоящият договор може да бъде прекратен:

1. По взаимно съгласие между страните, изразено в писмена форма;

2. При виновно неизпълнение на задълженията на една от страните по договора с 15 (петнадесет) дневно писмено предизвестие от изправната до неизправната страна;

3. При констатирани нередности или възникнал конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

4. Когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди и предотврати или да предизвика. ВЪЗЛОЖИТЕЛЯ писмено уведомява ИЗПЪЛНИТЕЛЯ, не по късно от 3 (три) календарни дни след настъпване на тези обстоятелства;

5. ВЪЗЛОЖИТЕЛЯ може едностранно да прекрати настоящия Договор чрез писмено предизвестие от 15 (петнадесет) календарни дни, отправено до ИЗПЪЛНИТЕЛЯ, в случай, че по отношение на ИЗПЪЛНИТЕЛЯ бъде открито производство по несъстоятелност, бъде обявен в несъстоятелност или банкрут, по отношение на него бъде открито производство по ликвидация, или бъде лишен от правоспособност да извършва подобен вид услуга сходен с предмета на настоящия договор.

1. **ИЗМЕНЕНИЕ НА ДОГОВОРА**

**Чл. 15. (1)** Страните по договора не могат да го изменят.

(2) Изменение на договора се допуска по изключение:

1. когато в резултат на непреодолима сила и/или непредвидени обстоятелства се налага промяна в сроковете на договора, или

2. при условията на чл. 43 от ЗОП.

1. **ЗАКЛЮЧИТЕЛНИ РАЗПОРЕДБИ**

**Чл. 16.(1)** Комуникациите по този договор се осъществяват в писмена форма. Всяка писмена комуникация, отнасяща се до този договор между ВЪЗЛОЖИТЕЛЯ и ИЗПЪЛНИТЕЛЯ трябва да посочва заглавието на договора и да бъде изпращана до лицата за контакти както следва:

Лице за контакт от страна на ВЪЗЛОЖИТЕЛЯ: име: ……………………, адрес гр. …………………….., телефон: ……………., факс: …………….., е-mail:

Лице за контакт от страна на ИЗПЪЛНИТЕЛЯ: име: ..........................................................., адрес,..................................................................................., тел.: ..............................................,

**(2)** При промяна на посочените адреси, телефони и други данни, съответната страна е длъжна да уведоми другата в писмен вид.

**(3)** Нищожността на някоя клауза от настоящия договор или на допълнително уговорени условия не води до нищожност на друга клауза или на договора като цяло.

**(4)** Страните ще решават споровете възникнали при или по повод изпълнението на настоящия договор или свързани с неговото тълкуване, недействителност, неизпълнение или прекратяване по взаимно съгласие и с допълнителни споразумения, а при не постигане на такива, спорът ще се отнася за решаване пред компетентния съд на територията на Република България по реда на Гражданско процесуалния кодекс.

**(5)** За неуредените в настоящия договор въпроси се прилагат разпоредбите на действащото българско законодателство.

Неразделна част от настоящия договор са следните приложения:

1/ Техническа спецификация - Приложение № 1;

2/ Техническа оферта на Изпълнителя - Приложение № 2;

3/ Ценова оферта на Изпълнителя - Приложение № 3.

Настоящият договор се състави и подписа от страните в четири еднообразни екземпляра – три за възложителя и един за изпълнителя.

**ВЪЗЛОЖИТЕЛ: ИЗПЪЛНИТЕЛ:**

**............................... ...........................**

**/КМЕТ НА ОБЩИНА ДОЛНА БАНЯ/**

**...............................**

**/Директор дирекция АПОФУС/**